አሜሪካ ለኢትዮጵያ የኮሮና መከላከል ተግባር የሚውል ከ37 ሚሊዮን ዶላር በላይ ልትደግፍ ነው፡፡
ባሕር ዳር፡ ሚያዝያ 30/2012 ዓ.ም (አብመድ) በኢትዮጵያ የኮሮና መከላከል ተግባርን ለማገዝ አሜሪካ ከ37 ሚሊዮን ዶላር በላይ ድጋፍ እንደምታደርግ በኢትዮጵያ የአሜሪካ ኤምባሲ አስታወቀ፡፡ ኤምባሲው በማኅበራዊ ገጹ እንደገለጸው በአሜሪካ ተራድዖ እና በበሽታዎች ቁጥጥር ማዕከል አማካኝነት በኢትዮጵያ የኮሮና መከላከል ተግባሩ ድጋፍ ይደረግለታል፡፡አምባሳደር ማይክ ‘‘አሜሪካ በአስፈላጊው ጊዜ ሌሎችን ትደግፋለች፤ የኮሮና ወረርሽኝም በዚህ ትይዩ የምናየው ነው፡፡ ስለዚህ በቀውሱ ወቅትና ከቀውሱ በኋላ ለተሻለ ሕይወት የሚደረገውን ጥረት ከኢትዮጵያውያን ጎን ሆነን እንደግፋለን’’ ማለታቸውን ኤምባሲው አስታውቋል፡፡በአብርሃም በዕውቀት